Case ID: 1198533
Sentence 7: Məhkəmə Təqsirləndirilən şəxs özünü təqsirli bilməməsinə dair verdiyi ifadəsinə tənqidi yanaşaraq özünü müdafiə üsulu kimi qiymətləndirir və hesab edir ki, o cinayət məsuliyyətindən yayınmaq üçün digər sübutlarla öz təsdiqini tapan ilkin ifadələrindən imtina edir.Cinayət işində əməliyyat-axtarış tədbirlərini həyata keçirilməsi və maddi sübutun götürülməsi haqqında əməliyyat-axtarış tədbirinin keçirilməsi və əşyaların götürülməsi haqqında xx xxxx 2019-cu il tarixli protokoldan müəyyən edilir ki, Daxili İşlər Nazirliyinin Baş X1 İdarəsinin əməkdaşları tərəfindən həyata keçirilmiş əməliyyat-axtarış tədbiri nəticəsində Təqsirləndirilən şəxs xx xxxx 2019-cu il tarixdə saat 21:50 radələrində Bakı şəhəri, Xəzər rayonu Mərdəkan qəsəbəsi S.Yesenin küçəsində fəaliyyət göstərən «Fərid» marketin qarşısında saxlanılaraq üstünə və idarə etdiyi avtomobilə keçirilən baxış zaman satış məqsədi ilə qanunsuz olaraq əldə edib saxlamaqla daşıdığı külli miqdarda, yəni 70,252 qram çəkidə narkotik vasitə heroin, külli miqdarda yəni 5,618 qram çəkidə psixotrop maddə metamfetamin və 10 ədəd həb formasında olmaqla təsiredici maddəsinin ümumi miqdarı 0,4 qram çəkidə narkotik vasitə metadon dərman preparatları aşkar edilərək götürülmüşdür.